# Manuel Fuxà i Leal

Manuel Fuxà i Leal (Barcelona, 2 de setembre de 1850 - Barcelona, desembre 1927) fou un escultor català.

## Biografia

Fill de Pere Foixà i Prats i Joana Leal i Barbé, natural de Maó. Va cursar estudis en l'escola Llotja de Barcelona amb el mestre Rossend Nobas, i va continuar el seu aprenentatge a París.
Malgrat que va viure en plena època del modernisme català, la seva obra solament en mostra una lleugera influència i es decanta més per un estil clàssic i convencional. Va muntar un taller a Barcelona i de seguida va tenir nombrosos encàrrecs. La seva obra principal i més valorada és la monumental. El seu estudi estava ubicat al carrer d'Aragó.
Fou nomenat director de Llotja entre els anys 1911 i 1920, i fou membre de la Reial Acadèmia de Belles Arts de Sant Jordi des del 1903.
Casat amb Antònia Villegas i Romagosa (1852-1927) vivien al carrer de Bailén, 42 de Barcelona. Curiosament, varen morir el mateix dia.
Deixeble i col·laborador seu va ser l'escultor Jaume Otero.

## Reconeixements

* 1876: Tercera medalla en l'Exposició Nacional de Belles Arts de Madrid
* 1881: Segona medalla en l'Exposició Nacional de Belles Arts de Madrid
* 1892: Segona medalla en l'Exposició Nacional de Belles Arts de Madrid
* 1900: Medalla de plata en l'Exposició Universal de París

## Obres destacades

* 1870: L'Escolà. Museu Nacional d'Art de Catalunya
* 1881: Neptú per a la Cascada del Parc de la Ciutadella i al Parc de l'Espanya Industrial de Barcelona. No hi ha acord sobre si les dues peces són originals, o si una d'elles és una còpia posterior.
* 1881: Leda, per a la Cascada del Parc de la Ciutadella
* 1884: Monument a Bonaventura Carles Aribau al Parc de la Ciutadella
* 1885: Bust de Manuel Milà i Fontanals (Vilafranca del Penedès)
* 1885: Monument a Lope de Vega per a l'edifici de Biblioteques i Museus de Madrid
* 1887: Escultura del Bisbe Armanyà a la Biblioteca Museu Víctor Balaguer (Vilanova i la Geltrú).
* 1887: Monument a Pere Turull (Sabadell)
* 1887: Monument a Feijoo. Ourense
* 1888: Pare Bernat Boïl per al monument a Cristòfor Colom (Barcelona)
* 1888: Monument a Josep Anselm Clavé al Passeig de Sant Joan (Barcelona)
* 1888 Monument a Bernat Desclot. Passeig de Sant Joan de Barcelona. Desapareguda el gener de 1937.
* 1889: Escultures per al mausoleu de la família Batlló i Batlló al cementiri de Montjuïc, obra de Josep Vilaseca i Casanovas.
* 1895: Bust de Frederic Soler al Teatre Romea (Barcelona)
* 1897-1901: Monument a l'alcalde Francesc de Paula Rius i Taulet, al passeig de Lluís Companys de Barcelona, en col·laboració amb l'arquitecte Pere Falqués.
* 1903: Bust de Jacint Verdaguer a l'Ateneu Barcelonès i Vil·la Joana
* 1913: Bust de Marcelino Menéndez Pelayo a l'Edifici històric de la Universitat de Barcelona
* 1913: Bust de Joaquim Vayreda al Parc de la Ciutadella
* 1913: Bust de Pepita Texidor i Torres al Parc de la Ciutadella
* 1917: Conjunt escultòric de la seu de la Caixa de Pensions (Via Laietana, 56)
* 1920: Monument a Les Ciències en el parc del Retiro de Madrid

## Galeria

* Monument a Víctor Balaguer (1910) al Parc de la Ciutadella de Barcelona
* Lope de Vega a Madrid per Manel Fuxà
* Monument a Anselm Clavé (1888) al passeig de Sant Joan
* Bust de Jacint Verdaguer (1903) a Vil·la Joana

## Vegeu també

* Josep Cardona i Furró

## Referències

* ↑ «Naixements 1850, núm. 2887». Arxiu Municipal Contemporani de Barcelona, 02-09-1850.
* ↑ «La Vanguardia» p. 27, 09-12-1927.
* ↑ Maspoch, Mònica. Galeria d'autors: ruta del modernisme, Barcelona. Barcelona: Institut del Paisatge Urbà i la Qualitat de Vida, 2008, p. 95. ISBN 978-84-96696-02-0.
* ↑ «esquela». La Vanguardia, 29-11-1927, pàg. 3.
* 1 2 «Neptú». Art Públic. Ajuntament de Barcelona.
* ↑ «Neptú». Art Públic. Ajuntament de Barcelona.
* ↑ Comas i Güell, Montserrat. La Biblioteca Museu Balaguer, un projecte nacional català (paper). Barcelona: Publicacions de l'Abadia de Montserrat, 2007, p. 48-49. ISBN 978-84-8415-882-0.

## Bibliografia

* Mendoza, Cristina. Ramon Casas, Retrats al carbó. Sabadell: Editorial AUSA, 1995, p. 282pp. (catàleg MNAC). ISBN 84-8043-009-5.